REPUBLIKA HRVATSKA

BRODSKO-POSAVSKA ŽUPANIJA

OSNOVNA ŠKOLA „Antun Matija Reljković“ Bebrina

**PROTOKOL O POSTUPANJU U SLUČAJU POTRESA ZA UČITELJE**

Posebno je važno da postupate mirno i staloženo, ali i odlučno. I vi imate pravo bojati se i biti zabrinuti, ali vaši postupci ulijevaju sigurnost i svojim mirnim i staloženim ponašanjem pomažete učenicima u ovim trenucima.

1. Ukoliko se dogodi potres za vrijeme trajanja nastave, a nalazite se u učionici, dok traje potres i trešnja, uputite učenike da se zaklone ispod stola. Odmaknite se od prozora, visokih ormara ili visećih predmeta.

2. Uputite učenike da zaštite glavu jaknom, rukama ili torbom u slučaju urušavanja plafona, da ih padajući dijelovi ne bi ozlijedili.

3. Ne napuštajte zgradu dok traje potres.

4. Nakon smirivanja trešnje, povedite učenike evakuacijskim putem na parkiralište, školsko dvorište.

5. Nemojte skakati kroz prozor.

6. Smirite se, ne širite paniku.

7. Prikaz evakuacijskog puta nalazi se na svakom vidljivom mjestu u hodnicima.

8. Na zbornom mjestu mirno upućujte učenike o ponašanju i ostanite u grupi.

9. Ravnatelj će kontaktirati razrednike i zamoliti ih da svojim komunikacijama obavijeste sve

roditelje svojih učenika o njihovoj zbrinutosti i sigurnosti. Ukoliko dostupnost mreže nije

dostupna molimo Vas za strpljenje.

10. Uputite učenike da ne napuštaju zborno mjesto. Cijelo vrijeme morate znati gdje se nalazi učenici s kojima ste napustili učionicu.

11. Ravnatelj će vam javiti kako i kada ćete napustiti zborno mjesto, vraćate li se u učionice ili se organizira povratak učenika kućama.

12. Ukoliko neki roditelji dođu po svoju djecu, možete ih pustiti, ali o tome morate obavijestiti ravnatelja.

Ponašanje u slučaju ozlijede nakon potresa:

1.Ako ste ozlijeđeni, ukoliko ste sposobni, sami sebi pružite prvu pomoć, a do dolaska timova za spašavanje i ostalima.

2. Ako ste zatrpani pokrijte usta maramicom ili tkaninom i lupkajte po najbližoj cijevi ili zidu tako da Vas spasioci mogu čuti i odrediti gdje se nalazite, ne vičite, štedite energiju.

Marija Rosandić

ravnateljica škole